cyanic-selkie/wikianc huggingface dataset:
ბედიის ჭედური თასი
ისტორია
1888 წელს ილორში იმყოფებოდა ა. პავლინოვი, რომელსაც 1893 წლის „კავკასიის არქეოლოგიური მასალების“ III გამოცემაში მოჰყავს დ. ბაქრაძის მიერ გაკეთებული ჩანაწერი ოქროს ბარძიმსა და მასზე დატანილი წარწერების შესახებ. რაც შეეხება დანარჩენ წარწერებს, რომელიც იმერეთის სამეფოს XVI-XVII საუკუნეების ისტორიას შეეხება, სტატიის ავტორი არაფერს გვეუბნება, რადგან ვერ უპოვიათ. სტატიას ერთვის ფოტო, სადაც აღბეჭდილია ბედიის ნაკლული ბარძიმი, ილორის ბარძიმთან და სამირონე მტრედთან ერთად. ილორის წმ. გიორგის სახელობის ეკლესიაში ნაპოვნი ვერცხლის ბარძიმის ზედაპირი ისევე, როგორც ბედიის ოქროს ბარძიმისა, თაღედით რვა ნაწილადაა დაყოფილი. თითოეულ თაღში მოთავსებულია ფიგურა. შუა თაღედში გამოსახულია აღსაყდრებული მაცხოვარი მაღლა აღმართული მაკურთხებელი მარჯვენით, მარცხენა ხელში სახარებით. გვერდით თაღედში გამოსახულია მაცხოვრისაკენ გადახრილი მთავარანგელოზები მიქაელი და გაბრიელი ბარძიმითა და ფეშხუმით. ილორის ბარძიმის თასის პირს მიუყვება ქართული ასომთავრული ერთსტრიქონიანი სავედრებელი წარწერა. ილორის ბარძიმი ბედიის ბარძიმის ანალოგიური იყო, მხოლოდ უფრო მცირე ზომის. დ. თუმანიშვილი: „იმდენად დიდია მსგავსება ამ ორ ნივთს შორის, რომ ეს მეორე ბარძიმიც აშკარად ბედიის ბარძიმის დროინდელია და ადვილი შესაძლებელია, ისიც იმავე ბედიის საყდრის საკუთრება იყოს. ეს ფოტოსურათი იმითაცაა საინტერესო, რომ ძეგლი აქ მთლიანი, სრული სახითაა აღბეჭდილი და საშუალება გვეძლევა დაახლოებით მაინც წარმოვიდგინოთ როგორი ფეხი უნდა ჰქონოდა ბაგრატ მეფის ოქროს ბარძიმს“. ილორის ბარძიმისა და სამირონე მტრედის ადგილსამყოფელი ამჟამად უცნობია.
ეპისკოპოსი ამბროსი (ხელაია) ნაშრომში „ბედიის ტაძარი“, ბედიის ბარძიმის ისტორიისა და ბარძიმის სადგარზე დატანილი წარწერის მნიშვნელობის შესახებ საინტერესო ცნობას გვაწვდის: „ბაგრატის ბარძიმის ფეხის შემმკობი მიტროპოლიტი გერმანე ჩხეტიძე ცხოვრობდა მეთექვსმეტე საუკუნის მეორე ნახევარში და, თუ ის ბაგრატის ბარძიმის ფეხის გამკეთებელია და არა მხოლოდ შემმკობი, როგორც წარწერაში თვითონ გვეუბნება, მაშინ ბაგრატის ბარძიმის პირვანდელი ფეხი, უეჭველია, დაკარგული იქნება მიტროპოლიტი გერმანეს დრომდე“.
1930 წელს ნაკლული ბარძიმი ილორის წმ. გიორგის ტაძრიდან ქ. სოხუმში, აფხაზეთის მხარეთმცოდნეობის მუზეუმში გადაიტანეს, სადაც 1936 წელს აკადემიკოს გიორგი ჩუბინაშვილს მიეცა საშუალება გამოეკვლია და ფოტოები გადაეღო ძეგლისთვის. 1952 წელს შ. ამირანაშვილმა ბედიის ბარძიმი სოხუმიდან ქ. თბილისში, საქართველოს ხელოვნების სახელმწიფო მუზეუმში გადმოიტანა, სადაც დღემდე ინახება.
ბედიის ბარძიმი XX საუკუნის 70-იანი წლებიდან დღემდე არაერთ საერთაშორისო გამოფენაზე წარადგინეს, კერძოდ, 1979 წელს გამოიფინა ჟენევაში, 1981 წელს ვენაში, იმავე წლის დეკემბერსა და 1982 წლის იანვარში ქ. ბელგრადში, 1982 წელსვე პარიზში, 1997 წელს კი ნიუ-იორკში, მეტროპოლიტენ მუზეუმში.
სქოლიო
კატეგორია:საქართველოს ხელოვნების სახელმწიფო მუზეუმის მასალები კატეგორია:ქართული ოქრომჭედლობა კატეგორია:ბედიის მონასტერი
ქორქაშვილი
საკუთარი სახელი ქორქაშვილი შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ძვ. წ. 804
გარდაიცვალნენ
*
განდრა
განდრა (Gandra) — ქალაქი პორტუგალიაში. მდებარეობს პარედეშის მუნიციპალიტეტში. ქალაქის მოსახლეობა 2004 წლის აღწერით შეადგენდა 5200 კაცს.
რესურსები ინტერნეტში
კატეგორია:პორტუგალიის ქალაქები
გრიგოლ ჭკუასელი (პოლიტიკოსი)
1986 წელს საქართველოს პოლიტექნიკური ინსტიტუტის კავშირგაბმულობის ფაკულტეტი. 1995-1998 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. უფლებამოსილება შეუწყდა გარდაცვალების გამო.
რესურსები ინტერნეტში
კატეგორია:დაბადებული 28 აგვისტო კატეგორია:დაბადებული 1965 კატეგორია:გარდაცვლილი 7 აგვისტო კატეგორია:გარდაცვლილი 1998 კატეგორია:საქართველოს IV მოწვევის პარლამენტის წევრები კატეგორია:საქართველოს პოლიტექნიკური ინსტიტუტის კურსდამთავრებულები (1986) კატეგორია:თბილისში დაბადებულები
შვეიცარიის მუსიკალური ჩარტები
შვეიცარიის მუსიკალური ჩარტები (ინგლ.: Swiss Music Charts, გერმ.: Schweizer Hitparade) — შვეიცარიის მუსიკალური გაყიდვების მთავარი ჩარტები. ჩარტები წარმოადგენს საუკეთესოდ გაყიდვადი სხვადასხვა ჟანრის სინგლებისა და ალბომების ჩამონათვალს.
შვეიცარიის მუსიკალური ჩარტები მოიცავს:
რესურსები ინტერნეტში
კატეგორია:მუსიკალური ჰიტ-აღლუმები კატეგორია:შვეიცარიული მუსიკა
კაბესას-დელ-ვილიარი
სქოლიო
კატეგორია:ავილის მუნიციპალიტეტები
მაქსიმოვსკაია (ნიკოლსკოეს სასოფლო დასახლება)
მაქსიმოვსკაია (Максимовская) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ნიკოლსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
Identity (ალბომი)
Identity — რიჩარდ რაიტისა და დეივ ჰარისის ერთობლივი პროექტის Zee ერთადერთი ალბომი, რომელიც გამოვიდა 1984 წელს. მუსიკის ავტორები არიან რაიტი და ჰარისი, ხოლო ტექსტის - ჰარისი.
ისტორია
დეივ „დი“ ჰარისი იყო ვოკალისტი და მომღერალი ჯგუფში Fashion. ე.წ. „ახალი რომანტიკის“ სცენის ჟანრის Fashion განიცდიდა დევიდ ბოუის გავლენას. ჰარისს ჯგუფთან ორი ალბომი ჰქონდა ჩაწერილი. 1982 წელს ნიუ-იორკში მუსიკალურ ბიზნესთან დაკავშირებულ სემინარზე მან გაიცნო საქსოფონისტი რაფაელ რეივენსკროფტი, რომელმაც შემდგომში პინკ ფლოიდის ალბომზე The Final Cut დაუკრა. რაფაელმა მას უამბო, რომ ჯგუფის ყოფილი კლავიშისტი აპირებდა საკუთარი შემადგენლობის შეკრებას. რაიტის სახლში როისტონში მიიწვიეს დრამერიც და ბასისტიც, მაგრამ მოვიდა მხოლოდ ჰარისი. „იქნებ, ერთად გაგვეკეთებინა?“, ჰკითხა მან რიჩარდს. იმ პერიოდში რაიტს ძალიან მოსწონდა Talking Heads და ბრაიან ინო. „მას სურდა ძალიან ელექტრონული ჟღერადობა, ამიტომ ვფიქრობ, ჩემთან სურდა მუშაობა. Harvest-თან კონტრაქტი მას სოლო ალბომის ჩაწერას ავალდებულებდა, ამიტომ ჩვენ გავიზიარეთ ეს მოვალეობა“.
„თავდაპირველად ოდნავ უცნაურად ჟღერდა, როდესაც დევიდმა თქვა, რომ 14 წლის ასაკში Pink Floyd-ის კონცერტს დაესწრო“, ამბობდა რაიტი, „მაგრამ, იმ დროიდან, რაც ერთად დავიწყეთ მუშაობა, მივხვდით, რამდენად ახლოს ვიყავით“.
მუსიკოსებმა საკუთარ თავს Zee უწოდეს და შეიკრიბნენ რაიტის საკუთარ სტუდიაში The Old Rectory. ჰარისი და მისი ცოლი სიუ რაიტმა თავისთან 18 თვით დაასახლა. ჰარისისთვის, რომელმაც პროფესიონალის სტატუსი მხოლოდ ორი წლით ადრე შეიძინა, ეს დიდი გამოცდილება იყო. როგორც პინკ ფლოიდის მსმენელს, მას ჰქონდა იმედი, რომ რაიტი ჰემონდის ორგანზე დაუკრავდა, მაგრამ, როგორც თავად ამბობდა, „მისი დათანხმება კოშმარს უდრიდა“. ამის სანაცვლოდ, დუეტი მუშაობდა Fairlight-ის ციფრულ სემპლერ სინთეზატორზე. „იმ პერიოდში იგი პოპულარული იყო და ამიტომ მასზე შევაჩერეთ არჩევანი. საბოლოოდ საშინელი რობოტის მსგავსი ჟღერადობა შევიძინეთ. გახსოვდეთ, რომ ეს 80-იანები იყო“.
ჰარისი ძირითადად მარტო მუშაობდა, რაიტი კი ცდილობდა მეუღლესთან გაყრის და ჯგუფიდან წასვლის შემდეგ დამშვიდებას. ჰარისი იხსენებდა, რომ ჯულიეტი, მისი ყოფილი მეუღლე, კვლავ მოდიოდა. „იგი საოცარი იყო, მაგრამ ბევრი რამ ხდებოდა. ურთიერთობის პრობლემაც იყო, ვინაიდან რიკს სხვა საქმეებიც ჰქონდა. ერთ დღეს საბერძნეთში გადაფრინდებოდა, მეორე დღეს იახტას მოამზადებდა...გარდა ამისა, ვხვდებოდი, რომ მან არ იცოდა, რას ვაკეთებდი, ვინაიდან არასოდეს უთქვამს. რამდენიმეჯერ ჯულიეტას ვუთხარი - „არ მგონია, რიკს ეს არ მოსწონდეს“, მან კი რიკს გადასცა და რიკმა უპასუხა, რომ სინამდვილეში მოსწონდა.“
საფრანგეთის სამხრეთით, გრასში მდებარე რაიტის სახლში ტექსტებზე მუშაობა მიმდინარეობდა, მაგრამ მხოლოდ უსიამოვნებები ახლდა. ინგლისში ჰარისი სტუდიაში ღამ-ღამობით მუშაობდა, თვალს კი ადევნებდა ეკონომი პინკი. როგორც ჰარისი იხსენებდა, იგი ტელეფონზე პინკ ფლოიდის წევრთა მეუღლეებს მუდმივად ესაუბრებოდა.
ალბომი Identity, რომელიც Zee-მ მოამზადა, ბრიტანეთსა და ევროპაში 1984 წლის მარტში გამოვიდა. იგი განსაკუთრებული ინტერესის გარეშე მიიღეს. რაიტი ამბობდა, რომ Zee იყო კატასტროფა. „ექსპერიმენტული შეცდომა, მაგრამ იგი მაშინ ჩაიწერა, როდესაც დაკარგული ვიყავი“. „როდესაც რიკი ამბობს, რომ შეცდომა იყო, სევდას ვგრძნობ. მაშინ ხომ არც უთქვამს ასეთი რამ.“ ყველა სიმღერა ჩაწერილია ელექტრონული ავანგარდული პოპის სტილში.
ჯგუფის ერთადერთი სინგლი „Confusion“ (b-მხარით „Eyes of a Gypsy“) ასევე ცუდად იყიდებოდა, ამიტომ ჰარისმა დატოვა პროექტი და პროდიუსერულ სამუშაოს მიჰყო ხელი. „მე არ მქონდა ისეთი ფინანსური მდგომარეობა, როგორიც რაიტთან იყო და ჩემი კარიერის ადგილი სხვაგან იყო. უთანხმოება მოგვივიდა, რაც სამწუხაროა, რადგან რიკი გულით მიყვარდა.“
მოგვიანებით რაიტი თვლიდა, რომ ეს იყო ცდა, რომელიც არასოდეს არ უნდა გამოეშვათ დისკის სახით.
სქოლიო
კატეგორია:1984 წლის ალბომები კატეგორია:რიჩარდ რაიტის ალბომები კატეგორია:Harvest Records-ის ალბომები კატეგორია:EMI Records-ის ალბომები
ავსტრია 1984 წლის ზაფხულის ოლიმპიურ თამაშებზე
ავსტრიამ ზაფხულის ოლიმპიურ თამაშებზე მეცხრამეტედ 1984 წელს, აშშ-ის ქალაქ ლოს-ანჯელესში იასპარეზა. ამ თამაშებზე მათ 1 ოქროს, 1 ვერცხლისა და 1 ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 1984 წლის ზაფხულის ოლიმპიურ თამაშებზე კატეგორია:ავსტრია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ძვ. წ. 805
'''ძვ. წ. 805''' — წლების რაოდენობა ქრისტესშობამდე.
გარდაიცვალნენ
*
A Curious Feeling
A Curious Feeling — ტონი ბენქსის, ჯგუფ ჯენესისის მუსიკოსის სადებიუტო სოლო-ალბომი, რომელიც გამოიცა 1979 წელს. ალბომი ეფუძნება დენიელ კისის წიგნს ყვავილები ალგერნონისათვის.
1979 წლის ინგლისურ ფილმში ყვირილი გამოყენებული იქნა კომპოზიცია From the Undertow. იგი ეფუძნება ჯენესისის ალბომის ...And Then There Were Three... ნომერს Undertow.
დისკის ყდა შექმნა ჰოთჰაუსმა, ხოლო ნახატს ეწოდება ვულუვაიტი - მკვდრების მენავე და მისი ავტორია ავსტრალიელი მხატვარი ენსლი რობერტსი.
სიმღერების სია
ყველა სიმღერის ავტორია ტონი ბენქსი
სქოლიო
კატეგორია:ტონი ბენქსის ალბომები კატეგორია:1979 წლის სადებიუტო ალბომები
ტაგაპულ-ანი
ტაგაპულ-ანი (ოფიციალურად ტაგაპულ-ანის მუნიციპალიტეტი; Lungsod sa Tagapul-an; Bayan ng Tagapul-an) ― მეხუთე კლასის მუნიციპალიტეტი სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 8 805 ადამიანს შეადგენს. მოიცავს 14 ბარანგაის.
სქოლიო
კატეგორია:სამარის პროვინციის მუნიციპალიტეტები კატეგორია:ფილიპინების კუნძულოვანი მუნიციპალიტეტები
ძვ. წ. 806
'''ძვ. წ. 806''' — წლების რაოდენობა ქრისტესშობამდე.
გარდაიცვალნენ
*
ცეკვა (შუახევის მუნიციპალიტეტი)
ცეკვა — სოფელი საქართველოში, აჭარის ავტონომიურ რესპუბლიკაში, შუახევის მუნიციპალიტეტში, ჭვანის თემში. 2014 წლის აღწერის მონაცემებით სოფელში ცხოვრობს 122 კაცი.
სქოლიო
კატეგორია:შუახევის მუნიციპალიტეტის სოფლები
გონდომარი (პორტუგალია)
გონდომარი (Gondomar) — ქალაქი პორტუგალიაში. მდებარეობს გონდომარის მუნიციპალიტეტში. ქალაქის მოსახლეობა 2004 წლის აღწერით შეადგენდა 25000 კაცს.
რესურსები ინტერნეტში
კატეგორია:პორტუგალიის ქალაქები
სიქსტუს II
მინი|150px|პაპი სიქსტუს II სიქსტუს II (Xystus Secundus დ. უცნობია — გ. 6 აგვისტო, 258, რომი, იტალია) — რომის პაპი 257 წლის 30 აგვისტოდან 258 წლის 6 აგვისტომდე.
ბიოგრაფია
მის დროს დასრულდა მისი წინამორბედების მიერ დაწყებული დავა აფრიკისა და აღმოსავლეთის ეკლესიებთან ერეტიკოსთა ნათლობის შესახებ. სიქსტ II მოწამეობრივი სიკვდილით აღესრულა იმპერატორ ვალერიანეს დროს. 258 წლის 6 აგვისტოს კატაკომბა „Coemeterium Callistus“-ში ღვთისმსახურების დროს ის და 4 დიაკონი რომაელი ჯარისკაცების მიერ ჯვარცმულ იქნენ, რისთვისაც იგი წმინდანად იქნა შერაცხილი.
სიქსტ II-ის სახე რაფაელმა უკვდავყო თავის ნახატში „სიქსტინის მადონა“.
ლიტერატურა
კატეგორია:რომის პაპები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 6 აგვისტო კატეგორია:გარდაცვლილი 258 კატეგორია:კათოლიკური ეკლესიის წმინდანები კატეგორია:ბერძენი პაპები
გიაჩუნგ-კანგი
გიაჩუნგ-კანგი (ग्याचुङ्काङ; 格重康峰) — მწვერვალი მაჰალანგურ-ჰიმალის ქედზე, ჰიმალაის ცენტრალურ ნაწილში, ჩინეთისა და ნეპალის საზღვარზე. სიმაღლე 7952 მ. შეფარდებითი სიმაღლე 672 მ. მდებარეობს ჩო-ოიუისა (8201 მ) და ევერესტს (8848 მ) შორის. ჩო-ოიუისთან ერთად ფაქტობრივად შეადგენს გიგანტურ კედელს, რომლის სიგრძეა 11 კილომეტრი. პირველი ასვლა განხორციელდა 1964 წლის 10 აპრილს. ჩრდილოეთი კედელი პირველად გაიარეს 1999 წელს.
სქოლიო
კატეგორია:ჩინეთის მთები კატეგორია:ნეპალის მთები
კარდენიოსა
კარდენიოსა (Cardeñosa) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 41 კმ². მოსახლეობა — 427 კაცი (2020 წ.).
სქოლიო
კატეგორია:ავილის მუნიციპალიტეტები
ქვედა ჭყეპი
ქვედა ჭყეპი — სოფელი საქართველოში, იმერეთის მხარის ტყიბულის მუნიციპალიტეტში (ორპირის თემი), მდებარეობს მდინარე წყალწითელას მარჯვენა ნაპირას. ზღვის დონიდან 290 მეტრი, ტყიბულიდან 16 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 109 ადამიანი.
სქოლიო
კატეგორია:ტყიბულის მუნიციპალიტეტის სოფლები
პარი-ბრესტი
მარჯვნივ|მინი| "პარიზ ბრესტის" საკონდიტრო ვარიაცია ფილიპ კონტიჩინის მიერ პარი-ბრესტი — ფრანგული დესერტი, რომელიც მზადდება შუს საკონდიტრო ცომისა და პრალინის არომატიანი კრემისგან.
ისტორია
1891 წელს დაფუძნებული ველორბოლის, პარიზი-ბრესტი-პარიზის საპატივცემულოდ, მისისვე ინიციატორის, პიერ ჟიფარის თხონით, 1910 წელს Maisons-Laffitte-ს კონდიტერმა, ლუი დურანდმა პირველად გამოაცხო წრიული ფორმის საკონდიტრო ნაწარმი. ნამცხვრის წრიული ფორმა სწორედ რომ ბორბალს განასახიერებს. მისი ენერგეტიკული ღირებულების, მაღალკალორიულობისა და დამაინტრიგებელი სახელის გამო იგი პოპულარული გახდა პარიზი-ბრესტის ველომრბოლელებს შორის. ახლა ნამცხვარს შეხვდებით პატისერიებში მთელი საფრანგეთის მაშტაბით.
სქოლიო
კატეგორია:ფრანგული დესერტები
ვენერას დაბადება (მრავალმნიშვნელოვანი)
არსებობს რამდენიმე ტილო სახელწოდებით ვენერას დაბადება:
ძვ. წ. 807
'''ძვ. წ. 807''' — წლების რაოდენობა ქრისტესშობამდე.
გარდაიცვალნენ
*
თავრიზის ცისფერი მეჩეთი
thumb|250px|ლურჯი მეჩეთის მთავარი კარიბჭე. თავრიზის ცისფერი მეჩეთი (სპარს. Masjed-i Kabud) — ისტორიული მეჩეთი თავრიზში, ირანი.
აგებულ იქნა 1465 წელს აკ კოუნლუს სულთანი იაყუბ იბნ უზუნ ჰასანის მმართველობის პერიოდში, სალეჰე ხათუნის სურვილით. მეჩეთი მძიმედ დაშავდა 1778 წლის მიწისძვრის დროს, რასაც მხოლოდ მისი მთავარი შესასვლელი გადაურჩა. ნაგებობა აღადგინეს 1900-იან წლებში ირანის კულტურის სამინისტროს თაოსნობით.
მეჩეთს სახელი შეარქვეს შენობის ცისფერი ფილებით მოპირკეთების გამო. ამ ფილების უმრავლესობა მიწისძვრამ ჩამოყარა, თუმცა ზოგი მათგანის ხილვა დღესაც შეიძლება შენობის მთავარ შესასვლელზე.
რესურსები ინტერნეტში
კატეგორია:ირანის მეჩეთები კატეგორია:ისლამური არქიტექტურა
მარათული ენა
მარათული ენა (თვითდასახ. मराठी) — მარათელების ენა, მიეკუთვნება ინდოევროპული ოჯახის ინდურ ჯგუფს. დამწერლობა შექმნილია დევანაგარის საფუძველზე.
ზოგადი ცნობები
მარათული ენის ისტორიის თვალის გავლება ტრადიციული პოეტური ძეგლების საშუალებით შესაძლებელია XIII ს-დან. თანამედროვე ლიტერატურლი ნორმა ჩამოყალიბდა XIX ს-ის დასაწყისში. მარათული ენას მიაკუთვნებენ ინდოეთის რიგ მცირე ენებს: არე, ბჰალაი, დეკანი, გოულანი, ვარჰადი-ნაგპური.
სტატუსი
ოფიციალური ენა:
გრამატიკა
...
ლექსიკა
ფრაზები და სიტყვები
რიცხვები
რესურსები ინტერნეტში
კატეგორია:მარათული ენა
იტალიური ენა
იტალიური ენა (თვითსახელრქმევა lingua italiana, ან italiano) — იტალიელთა და შვეიცარიის სამხრეთში იტალო-შვეიცარიელთა ენა. გარდა ამისა, იტალიურს მშობლიურად ენად აცხადებს მოსახლეობის საკმაოდ არცთუ მცირე რიცხვი დალმაციასა (ყოფილი იუგოსლავია, დღევანდელი ხორვატიის ერთ-ერთი კუთხე) და კუნძულ კორსიკაზე.
ზოგადი ცნობები
იტალიური ენა მიეკუთვნება რომანულ ენებს, რომელშიც აგრეთვე შედის ესპანური, ფრანგული, პორტუგალიური, რუმინული და ზოგი სხვა ნაკლებადგავრცელებული ენა.
რომანული ენები არის ერთ-ერთი შტო ინდოევროპული ენების ოჯახისა.
რომანულ ენებში იტალიური განეკუთვნება იტალურ-რომანულ ენების ჯგუფს.
რომანული ენების ჯგუფი თავის დასამაბს იღებს ხალხური ლათინურიდან, ანუ იმ ენიდან, რომელზედაც ლაპარაკობდნენ რომის იმპერიაში შემავალი ხალხები.
ენად ჩამოყალიბების გზა
იტალიური ენის ფორმირების პროცესი დაახლოებით XVIII საუკუნის შუა ხანებში დასრულდა. ისტორიულად იტალიურის ენად ჩამოყალიბების პროცესი იმ პერიოდში მიმდინარეობდა, როცა ქვეყნის კულტურული ცხოვრების ცენტრი ცენტრალური იტალია, კერძოდ კი უპირატესად ტოსკანის მთავარი ქალაქი, - ფლორენცია გახდა. ფლორენცია არის მშობლიური კუთხე დანტე ალიგიერის, ფრანჩესკო პეტრარკასა და ჯოვანი ბოკაჩოსი. სწორედ ამ მწერლების შემოქმედებამ ითამაშა გადამწყვეტი როლი იტალიის საერთო ლიტერატურული ენის ჩამოყალიბებაში, ანუ იტალიური სალიტერატურო ენა ჩამოყალიბდა ტოსკანური დიალექტის, კერძოდ ფლორენციის კილო-კავის საფუძველზე.
დიალექტები, თუ ენები ?
იტალიაში არსებობს ბევრი ადგილობრივი დიალექტი, რომლებიც ისე ძლიერ განსხვავდება ერთმანეთისაგან, რომ იტალიურის, როგორც საერთოსახელმწიფოებრივი ენის არარსებობის შემთხვევაში შეუძლებელი იქნებოდა იტალიის რესპუბლიკის ერთიანი და გამართული ფუნქციონირება. ადგილობრივ დიალექტებზე საუბრობენ გლეხები, რომლებიც თავიანთი ცხოვრების წესიდან გამომდინარე ნაკლებად მობილურნი არიან. თუმცა აღსანიშნავია ისიც, რომ დიალექტების გავლენა იგრძნობა განათლებული იტალიელების მეტყველებაში, უმთავრესად კი წარმოთქმაში.
რიგი დიალექტებისა, როგორებიცაა რომის, ვენეციის, ნეაპოლის დიალექტები უკვე კარგა ხანია ჩამოყალიბდნენ ლიტერატურულ დიალექტებად, ან ენებად. მათზე წერენ რომანებს, ლექსებს, გამოდის პერიოდიკა. ასე მაგალითად XVIII საუკუნის იტალიელი მწერლის, დრამატურგისა და ლიბრეტისტის კარლო გოლდონის პიესები დაწერილია ვენეციის დიალექტზე, ხოლო ნეაპოლიტანურ დიალექტზე წერს თანამედროვე დრამატურგი, რეჟისორი, იტალიის საზოგადოებრივი და პოლიტიკური მოღვაწე ედუარდო დი ფილიპო.
იტალიური ენის გარდა ლიტერატურა გამოდის მის ცალკეულ დიალექტებზეც, რაც არანაირად არ უშლის ხელს იტალიურ ენას იტალიის საერთო სახელმწიფოებრივ ენად ფუნქციონირებაში.
სტატუსი
ოფიციალური ენა:
გავრცელების არეალი:
იტალია, შვეიცარია, სან-მარინო, ვატიკანი, აშშ, გერმანია, არგენტინა, საფრანგეთი, ბელგია, ეთიოპია, სომალი, ლიბია, მალტა.
არტიკლი (Articolo)
იტალიურ ენაში არსებითი სახელის წინ ყოველთვის დგას ერთგვარი დამხმარე სიტყვა, რომელიც ამ არსებითისავე ნაწილს წარმოადგენს, და მიუთითებს მის გრამატიკულ სქესსა და რიცხვზე.
ლექსიკა
ფრაზები და სიტყვები
ლიტერატურა
* კატეგორია:რომანული ენები კატეგორია:იტალიის ენები კატეგორია:შვეიცარიის ენები
პატარა ლისკარევო
პატარა ლისკარევო (Малое Лыскарево) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ნიკოლსკოეს სასოფლო დასახლების შემადგენლობაში, მოსახლეობა 2002 წლის მონაცემებით 6 ადამიანს შეადგენდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
პიურის რეგიონი
პიურა — რეგიონი პერუში. მისი ფართობია 35 892.49 კმ². მოსახლეობა - 1 630 772 (2004 წლის მონაცემებით). რეგიონის დედაქალაქია პიურა. პიურა იყოფა 8 პროვინციად და 64 მხარედ. პიურას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - ტუმბესი, სამხრეთიდან - ლამბაიეკე, ხოლო აღმოსავლეთიდან - კახამარკა.
რეგიონის მთავარი ბუნებრივი რესურსებია: ნავთობი, ბამბა, ბრინჯი და ლიმონი.
კატეგორია:პერუს რეგიონები კატეგორია:პიურის რეგიონი
დონ ჯოვანი
მინიატიურა|დონ ჯოვანის უვერტიურა დასჯილი ქარაფშუტა, ანუ დონ ჯოვანი, უკეთ ცნობილი, როგორც დონ ჯოვანი ან დონ ჟუანი (Il dissoluto punito ossia il Don Giovanni) — ვოლფგანგ ამადეუს მოცარტის ოპერა ორი აქტით; ლიბრეტო ეკუთვნის ლორენცო და პონტეს. ოპერა დაახლოებით 2 საათსა და 45 წუთს გრძელდება. დონ ჯოვანი საოპერო ხელოვნებაში ერთ-ერთ შედევრადაა მიჩნეული. მოცარტის საოპერო მუსიკაში დონ ჯოვანი გარდატეხას წარმოადგენს.
ოპერის პრემიერა გაიმართა 1787 წლის 29 ოქტომბერს პრაღაში. თბილისში დონ ჯოვანის პირველი წარმოდგენა გაიმართა 1867 წლის 11 ნოემბერს.
რესურსები ინტერნეტში
კატეგორია:ვოლფგანგ ამადეუს მოცარტის ოპერები
თავრიზი
თავრიზი (სპარს. تبریز - Tabriz, აზერბ. تبریز) — ქალაქი ჩრდილო-დასავლეთ ირანში, აღმოსავლეთ აზერბაიჯანის ოსტანის ადმინისტრაციული ცენტრი. მდებარეობს აჯიჩაის ხეობაში, ზღვის დონიდან 1364 მ.
ისტორია
თავრიზი დაარსდა III ან IV სუაკუნეში სასანიანების მიერ. შუა საუკუნეებში იყო სახვითი ხელოვნების დიდი ცენტრი. იაკუთის თანახმად ქალაქი ქართველთა ლაშქრობის შედეგად დაქვეითდა. 1512-1548 წლებში იყო ირანის დედაქალაქი. 1571-1573 წლებში თავრიზში მოხდა ხელოსანთა და ქალაქის ღარიბების აჯანყება. XVIII-XIX საუკუნეებში იყო თავრიზის სახანოს დედაქალაქი. გულისტანის შეთანხმების თანახმად ისტორიული აზერბაიჯანი (სპარს. Âzarâbâdagân ადარბადაგანი) სრულიად გადავიდა სპარსეთის მხარეს, ხოლო სამხრეთ-აღმოსავლეთ კავკასიის ტერიტორია, რომელიც წარსულში კავკასიის ალბანეთისა და შირვანის გაერთიანების ნაწილი იყო, რუსეთის იმპერიის საკუთრება გახდა. XIX საუკუნის ბოლოსა და XX საუკუნის დასაწყისში იყო ყაჯართა დნასტიის შაჰების მემკვიდრეების რეზიდენცია. XX საუკუნის დასაწყისში გახდა ეროვნული მოძრაობის ერთ-ერთი ცენტრი, ამ დროს მოხდა თავრიზის აჯანყება. 1911 წელს თავრიზში შეიჭრა რუსეთის იმპერია. 1918 წელს მუსავათებმა პირველად გამოიყენეს ტერმინი „აზერბაიჯანი“ კავკასიის თურქი ტომების (იხ. აზერბაიჯანელები) ახლადშექმნილი რესპუბლიკის აღსანიშნავად, რომლის შემდეგაც ხმარებაში შემოვიდა ტერმინები „ჩრდილოეთი აზერბაიჯანი“ და „სამხრეთი აზერბაიჯანი“. 1947 წლდან მოქმედებს უნივერსიტეტი.
არქიტექტურა
თავრიზის ძეგლებიდან აღსანიშნავია ალი-შაჰის საკრებულო მეჩეთი (1310-1320), რომელიც 1809 წელს გადააკეთეს ციტადელად. ნანგრევების სახით იყო შემორჩენილი ცისფერი მეჩეთი (1465), რომელიც XX საუკუნეში აღადგინეს. თავრიზში მდებარეობს პავლიონებით დამშვენებული პარკი გოლესთანი.
სქოლიო
კატეგორია:ირანის ქალაქები კატეგორია:ყოფილი დედაქალაქები
გრანმის პროვინცია
გრანმის პროვინცია — კუბის ერთ-ერთი პროვინცია. მდებარეობს ქვეყნის სამხრეთ-აღმოსავლეთ ნაწილში. დედაქალაქია ბაიამო. სხვა მნიშვნელოვანი ქალაქები — მანსანილიო და პილონი.
ისტორია
პროვინციას სახელი ეწოდა იახტა გრანმასგან, რომლითაც 1956 წელს ჩე გევარა და ფიდელ კასტრო მოადგნენ კუბას 82 მებრძოლთან ერთად. 1976 წლამდე ის უფრო დიდი, ორიენტეს პროვინციის ნაწილი იყო. ამერიკელმა, რომელმაც მათ ნახმარი იახტა მიჰყიდა მექსიკაში, თავის ბებიის პატივსაცემად იახტას გრანმა უწოდა ("Grandma" — grandmother). შედეგად, ამ ხომალდის სახელი კუბური კომუნიზმის სიმბოლო გახდა.
პროვინცია სავსეა კუბის რევოლუციისა და დამოუკიდებლობისათვის ბრძოლის სამახსოვრო სიმბოლოებით, მთებში არსებული დაფები მნახველებს შეახსენებს 1959 წლის ბრძოლას ფულხენსიო ბატისტას წინააღმდეგ. მრავლადაა ოქროს, ვერცხლისა და მანგანუმის მიტოვებული საბადოები.
ეკონომიკა
შემოსავლების მთავარი წყაროა ყავა, რომელიც პროვინციის მთიან რეგიონებში იზრდება.
მუნიციპალიტეტები
პროვინცია 13 მუნიციპალიტეტისგან შედგება:
წყარო: მოსახლეობის 2004 წლის აღწერა. Area from 1976 municipal re-distribution.
სქოლიო
კატეგორია:კუბის პროვინციები
ბოტულიზმი
250პქ|მინი|ბოტულიზმით დაავადებული ადამიანი ბოტულიზმი (botulus — ძეხვი) — მწვავე ინფექციურ-ტოქსიკური დაავადება, რომლის გამომწვევია სპორებიანი ბაცილა (ანაერობული მიკროორგანიზმი — Clostridium botulinum) და მისი ტოქსინი, რომელიც აზიანებს უმთავრესად ცენტრალურ ნერვულ სისტემას. კლოსტრიდია ბინადრობს ცხოველებისა და თევზების ნაწლავებში, გარემოში (ნიადაგში) წარმოქმნის სპორებს (გამძლე ფორმებს) და, ჩვეულებრივ, ნიადაგის მიკროფლორის წარმომადგენელია.
დაავადების განვითარებისათვის საჭიროა, რომ ნიადაგთან ერთად საკვებზე მოხვედრილი სპორა გარდაიქმნას ვეგეტაციურ (ცხოველმყოფელ) ფორმად და პროდუქტში გამრავლებასთან ერთად წარმოქმნას ტოქსინი (შხამი), რომელიც დაგროვდება საკვებში. ამისათვის საჭიროა სათანადო ტემპერატურა, სიმჟავის გარკვეული დონე და რაც მთავარია ანაერობული (უჟანგბადო) პირობები. ასეთი პირობები შეიძლება შეიქმნას ჰერმეტულად დახურულ კონსერვებში, ძეხვში, შებოლილ თევზში, ლორში და სხვა. რადგანაც ტოქსინის დაგროვება დროს საჭიროებს, ახლად დამზადებული პროდუქტები ნაკლებად სახიფათოა.
სპორები ძალზე გამძლე არიან და საათობით დუღილს უძლებენ, მათი ინაქტივაციისათვის საჭიროა 120 C-ზე მაღალი ტემპერატურა. უკვე დაგროვებული ბოტულიზმის ტოქსინი პროდუქტში ინაქტივირდება 100 C-ზე 10-15 წუთი დუღილით.
ბოტულიზმი უმძიმესი დაავადებაა, რომელიც მიმდინარეობს ინტოქსიკაციით (მოშხამვით) და ნერვული სისტემის დაზიანებით. დაავადება ვითარდება ტოქსინიანი პროდუქტის მოხმარებიდან 18-36 საათში, მაგრამ დამოკიდებულია მიღებული ტოქსინის რაოდენობაზე და მერყეობს რამდენიმე საათიდან რამდენიმე დღემდე. დამახასიათებელია მხედველობის გაორება, არტიკულაციისა და ყლაპვის დარღვევა, თვალის ქუთუთოს დამბლა. აღინიშნება აგრეთვე მუცლის ყრუ ტკივილი, გულისრევა, ღებინება, თავბრუსხვევა, პირის სიმშრალე.
მძიმე შემთხვევებში შეიძლება გამოიწვიოს ავადმყოფის დაღუპვა რამდენიმე საათში. მკურნალობა აუცილებელია სტაციონარის პირობებში ანტიტოქსიკური შრატით.
ლიტერატურა
კატეგორია:ბაქტერიული დაავადებები
ტოგო გუდავა
ტოგო ევსტათეს ძე გუდავა (დ. 23 სექტემბერი, 1922, ქ. სენაკი — გ. 23 ნოემბერი, 1976) — ქართველი ენათმეცნიერი. ფილოლოგიურ მეცნიერებათა დოქტორი (1964), პროფესორი (1966).
ბიოგრაფია
დაამთავრა თბილისის სახელმწიფო უნივერსიტეტის ფილოლოგიის ფაკულტეტი 1945 წელს. ეწეოდა სამეცნიერო-პედაგოგიურ მოღვაწეობას საქართველოს მეცნიერებათა აკადემიის ენათმეცნიერების ინსტიტუტში და თბილისის სახელმწიფო უნივერსიტეტში; წლების მანძილზე თანმშრომლობდა ქართული ენციკლოპედიის რედაქციაში; მისი გამოკვლევათა უმრავლესობა ეძღვნება დაღესტნის ენათა როგორც აღწერით, ისე შედარებით-ისტორიულ შესწავლას; მასვე ეკუთვნის დაღესტნის რიგი უმწერლობო ენის პირველი მეცნიერული აღწერა(ბაგვალური, ბოთლიხური, ღოდობერიული, ტინდიური); მისი ინტერესების სფეროში შემოდიოდა, აგრეთვე, ქართველურ და მთის იბერიულ-კავკასიურ ენათა ურთიერთობის საკითხები; უკანასკნელ წლებში იგი ნაყოფიერად მუშაობდა ქართველური ენების ისტორიული ფონეტიკისა და მორფოლოგიის პრობლემებზე, რასაც მთელი რიგი მნიშვნელოვანი ნაშრომი მიუძღვნა; ავტორია 60-მდე ნაბეჭდი სამეცნიერო შრომისა, მათ შორის ოთხი მონოგრაფიისა – „ხუნძურ და ანდიურ ენათა ზმნური ფუძეების შედარებითი ანალიზი“ (1959), „ბოთლხური ენა“ (1963), „ანდიურ ენათა კონსონანტიზმი“ (1964), „ბაგვალური ენა“ (1971).
რესურსები ინტერნეტში
კატეგორია:ქართველი ენათმეცნიერები კატეგორია:სენაკში დაბადებულები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ფილოლოგიურ მეცნიერებათა დოქტორები კატეგორია:ქართველი პროფესორები ტ
ორსულობა
100|thumb|ფეხმძიმე ქალი
ორსულობა (სამედიცინო ტერმინოლოგიით გესტაცია, ან გრავიდულობა ← ლათინური ენიდან gestatio, graviditas) ეწოდება ჰუმანურ მედიცინაში ფიზიოლოგიურ პროცესს მომავალი დედის სხეულში განაყოფიერებული კვერცხუჯრედის მომწიფებისა და ბავშვად ჩამოყალიბებამდე, რომელიც ბავშვის დაბადებით სრულდება. ორსულობა კვერცხუჯრედის განაყოფიერებიდან ბავშვის დაბადებამდე საშუალოდ 267 დღე მიმდინარეობს. მუცლადმყოფ ბავშვს მეცხრე კვირამდე ემბრიონი, ხოლო დაახლ. მერვე-მეცხრე კვირიდან, ანუ ძირითადი შინაგანი ორგანოების ჩამოყალიბების შემდეგ კი ფიტუსი ეწოდება. გინეკოლოგიაში ორსულობის თანმდევ მოვლენებს სამ, (1.) პრენატალურ ( = დაბადებამდე), (2.) პერინატალურ ( = მშობიარობისას) და (3.) პოსტნატალურ ( = დაბადების შემდგომ) ეტაპად ჰყოფენ.
ორსულობის დადგენა
200px|thumb|ორსულობის ტესტი ორსულობის დასაწყისად შეიძლება მენსტრუალური ციკლის შეჩერება, გულის რევა, პირღებინება და გუნების მალი ცვალებადობა მივიჩნიოთ, თუმცა ეს მაინც არ არის საკმარისი საბოლოო დასკვნის გასაკეთებლად. საბოლოო და სარწმუნო დასკვნა ორსულობის შესახებ საფეხურებრივად კეთდება. ორსულობის ტესტი სისხლსა და შარდში ე.წ. ორსულობის ჰორმონების კონცენტრაციის გაზომვის მიზნით ორსულობის სავარაუდო ნიშნად განიხილება, ხოლო სარწმუნო დასკვნის საშუალებას კი ენდოვაგინალური ულტრასხივი იძლევა ორსულობის უკვე მეექვსე-მეშვიდე კვირაში.
გრავიდულობის სინონიმია
ორსულად იწოდებიან მდედრობითი სქესის ადამიანები, ხოლო ამავე მდგომარეობაში მყოფ ძუძუმწოვარა ცხოველებს მაკეს უწოდებენ. გრავიდულობას ადამიანებში ფეხმძიმობას ან ორსულობას უწოდებენ, ხოლო ცხოველებში კი - მაკეობას, ან უფრო იშვიათად მაკინობას. ორსული, ფეხმძიმე, გუნებანაქცევი, მუცელქმნილი, დღე-დღეზე დასაწოლი, თვეში დგას, მოძველ. მიდგომილი, სას. ემჟავება (ხომ არ გემჟავება?), მაკე (ძროხა, ცხენი), მოსაგები (ცხვარი).
რას წერდა ქართული საბჭოთა ენციკლოპედია: ორსულობა
ქსე (მე-7 ტომი, გვერდი 585 / 2) ვრცელი სტატიის პირველ ნაწილში (ავტორები: კ. ჩაჩავა, გ. გოცაძე) აღწერილია ორსულობის ფიზიოლოგიური მიმდინარეობა, ხოლო მეორე ნაწილში (ავტ.: თ. ცაგურია) კი საბჭოთა კანონმდებლობის მიხედვით განსაზღვრული, ორსულ ქალთა სამართლებრივი მდგომარეობაა განმარტებული.
ქსე: ორსულთა შეღავათები და უფლება-ვალდებულებები
საბჭოთა კანონმდებლობა ორსულ ქალებს დამატებით შეღავათებს ანიჭებს. დაუშვებელია ორსული ქალის შრომის გამოყენება ღამის და ზეგანაკვეთურ სამუშაოებზე, დასვენებისა და უქმე დღეებში, აგრეთვე მისი მორიგეობა და მივლინებაში გაგზავნა. თუ ხელშეკრულებით ნაკისრი ვალდებულების შესრულება მავნებელია ორსული ქალის ჯანმრთელობისთვის, იგი საექიმო დასკვნის საფუძველზე უნდა გადაიყვანონ უფრო მსუბუქ სამუშაოზე და შეუნარჩუნონ წინანდელი საშუალო ხელფასი. ქალებს ორსულობის გამო ეძლევათ შვებულება 56 კალენდარული დღის ხანგრძლოვობით. ორსული ქალის სამუშაოდან დათხოვნა საერთოდ აკრძალულია; სამუშაოდან დათხოვნა დაშვებულია მხოლოდ დაწესებულების, საწარმოს, ორგანიზაციის სრული ლიკვიდაციის დროს და მაშინაც მხოლოდ ქალის სავალდებულო შრომითი მოწყობით. ორსული ქალის სამუშაოდ მიღებაზე უარის თქმა ან მისი სამუშაოდან დათხოვნა ორსულობის მოტივით დანაშაულია და ისჯება სისხლის სამართლის წესით. ორსულობა პასუხისმგებლობის დამამძიმებელ გარემოებად ითვლება, თუ დანაშაული ჩადენილია ორსული ქალის მიმართ და, პირიქით, ორსულობა პასუხისმგებლობის შემამსუბუქებელი გარემოებაა, თუკი დანაშაულს ქალი ჩაიდენს ორსულობის დროს.
ლიტერატურა
კატეგორია:რეპროდუქცია კატეგორია:ოჯახი
Tatra T3R.PV
thumb|პრაღის ტრამვაი ტატრა T3R.PV სმიხოვის ვაგზალთან (Smíchovské nádraží) thumb|ოსიეკის ტატრა T3R.PV-ს უკანა ხედი thumb|ტატრა T3R.PV-ს ორვაგონიანი ბმული პლზენში Tatra T3R.PV — ერთსექციური, ორურიკიანი, ცალმხრივი მიმართულების, მაღალიატაკიანი ტრამვაის ვაგონი; ტატრა T3-ის მოდერნიზაცია, რომელიც გამოიყენება განსაკუთრებულად ამორტიზებული ტატრა T3-ების განახლებისას.
ისტორია
ზოგიერთი ტატრა T3 მეტად ცუდ მდგომარეობაშია, რის გამოც მათი აღდგენა-განახლება რთულია. ასეთი ვაგონებისათვის საჭირო გახდა მოდერნიზაციის ახალი ტიპების შემუშავება, როგორებიცაა ტატრა T3R.EV და ტატრა T3R.PV.
მოდერნიზაცია
ასეთი მოდერნიზაცია გულისხმობს ძარას გადაკეთებას, რომლის დროსაც ვაგონს პირველი კარის დასაწყისამდე აჭრიან წინა, სახიან ნაწილს, რადგან კოროზიის (ან დეფორმაციის) გამო მისი აღდგენა დიდ შრომით და ფინანსურ დანახარჯებს ითხოვს. ამის შემდეგ ძარას უმაგრდება ახალი წინა მხარე (ე.წ. „ნიღაბი“). ეს ახალი სახიანი მხარე შესაძლოა იყოს როგორც კლასიკური ტატრა T3-ის დიზაინის (დიზაინერი: ფრანტიშეკ კარდაუსი), აგრეთვე თანამედროვე, ვარიო LF-ის მსგავსი (დიზაინერი: ფრანტიშეკ პელიკანი. ასეთი დიზაინი აქვთ მხოლოდ ოსიეკის და ვოლგოგრადის ტატრა T3R.PV-ებს). ტატრა T3R.PV-ს ინტერიერი და მართვის პულტი ტატრა T3-ის უკანასკნელი მოდერნიზაციების ანალოგიურია. ეს ვაგონი აღჭურვილია TV Progress ელექტროაღჭურვილობით. პრაღის, ბრატისლავას და ვოლგოგრადის ტატრა T3R.PV–ებს აქვთ პანტოგრაფი (იხ.: დენმიმღები), ხოლო სხვა ქალაქებში, — ნახევარპანტოგრაფი.
რესურსები ინტერნეტში
კატეგორია:ჩეხური ტრამვაის ვაგონები
ძვ. წ. 808
'''ძვ. წ. 808''' — წლების რაოდენობა ქრისტესშობამდე.
გარდაიცვალნენ
*
IELTS
IELTS (/ˈaɪ.ɛlts/) აბრევიატურაა ფრაზისა „International English Language Testing System“ (ინგლისური ენის ტესტირების საერთაშორისო სისტემა) და წარმოადგენს ინგლისური ენის სტანდარტიზებულ ტესტს. IELTS იმართება სამი ორგანიზაციის მიერ: University of Cambridge ESOL Examinations, British Council და IDP Education Pty Ltd. სისტემა დაარსდა 1989 წელს.
არსებობს ორი ვერსია IELTS-ისა: აკადემიური ვერსია (Academic Version) და ზოგადი ვერსია (General Training Version).
აკადემიური და ზოგადი ვერსიებს წერისა და კითხვის სხვადასხვა ტესტები აქვთ. აკადემიური ვერსიის ტესტები უფრო რთულად მიიჩნევა, რადგანაც უფრო დიდ ინტელექტუალურ შესაძლებლობებსა და აკადემიურ სიმკაცრეს მოითხოვს.
IELTS ინგლისური ენის ფლობის აღიარებული საზომია ავსტრალიის, დიდი ბრიტანეთის, კანადის, ახალი ზელანდიისა და სამხრეთ აფრიკის უმეტეს აკადემიურ დაწესებულებებში, ამერიკის შეერთებული შტატების 3000-ზე მეტ აკადემიურ დაწესებულებასა და პროფესიულ ორგანიზაციაში. საერთო ჯამში IELTS 135 ქვეყანაშია აღიარებული. ამასთანავე, მისი გარკვეულ დონეზე ჩაბარება წარმოადგენს აუცილებელ პირობას ავსტრალიაში, ახალ ზელანდიასა და კანადაში ემიგრაციისთვის.
IELTS ტესტის ჩასაბარებელი მინიმალური ზღვრული ქულა არ განისაზღვრება. შედეგები, ანუ IELTS-ის შედეგების ფორმა (IELTS Report Form) გაიცემა ყველა კანდიდატზე მიუხედავად შედეგისა. ასეთი მოწყობის მიზეზია ის, რომ სხვადასხვა ორგანიზაცია და სასწავლო დაწესებულება IELTS-ის ადმინისტრაციისგან დამოუკიდებლად აწესებს სხვადასხვა გამსვლელ ქულას საკუთარი მოსაზრებებისა თუ საჭიროებების მიხედვით. IELTS-ის ადმინისტრაცია ურჩევს ორგანიზაციებს, რომ 2 წელზე უფრო ძველი ტესტი აღარ განიხილონ, როგორც კანდიდატის ინგლისური ენის ფლობის რეალური საზომი.
2007 წელს IELTS სისტემით გამოიცადა 1 მილიონი კანდიდატი, რითაც ის მსოფლიოს ყველაზე პოპულარულ ტესტად იქცა უმაღლესი განათლებისა და ემიგრაციისთვის. 2009 წელს IELTS სისტემით 130 ქვეყნის მასშტაბით 1.4 მილიონი ადამიანი გამოიცადა.
IELTS ტესტის სტრუქტურა
ყველა კანდიდატს მოეთხოვება ტესტის ოთხივე მოდულის (მოსმენა, კითხვა, წერა, ლაპარაკი) გავლა საბოლოო შეფასების ქულის მოსაპოვებლად, რომელიც შემდეგ მათი შედეგების ფორმაში იწერება. ტესტირებისას ყველა კანდიდატი გადის მოსმენისა და ლაპარაკის ერთსა და იმავე მოდულებს, ხოლო კითხვისა და წერის მოდულები სხვადასხვაა იმ კანდიდატებისთვის, რომლებიც ტესტის სხვადასხვა ვერსიას (აკადემიური/ზოგადი) გადიან.
კითხვა
ტესტის აკადემიური ვერსიის კითხვის მოდული შედგება სამი სექციისგან. თითოეულში ერთი ტექსტია და დაახლოებით 13–14 კითხვა აქვს (ჯამში 40). ზოგადი ვერსიის კითხვის მოდულიც სამი სექციისგან შედგება, მაგრამ მასში მოყვანილი ტექსტები უფრო მცირეა მოცულობაში და ამიტომ რაოდენობით შეიძლება 5-მდე იყოს.
ლაპარაკი
ლაპარაკის მოდული სამი სექციისგან შედგება. პირველი სექცია წარმოადგენს ინტერვიუს, რომლის დროსაც კანდიდატებმა შეიძლება მიიღონ კითხვები მათი პროფესიის, ინტერესების, IELTS გამოცდის გავლის მიზეზების და სხვა ისეთი ზოგადი თემების გარშემო, როგორებიცაა ჩაცმულობა, თავისუფალი დროის განაწილება, კომპიუტერები, ინტერნეტი, ოჯახი და ა.შ. მეორე სექციაში კანდიდატებს ეძლევათ თემის ბარათი (Topic Card) და ერთი წუთი მოსამზადებლად, რის შემდეგაც ისინი 2 წუთის განმავლობაში საუბრობენ თემის ბარათზე მოცემული თემის გარშემო. მესამე სექციაში კანდიდატს ძირითადად ეძლევა კითხვები მეორე სექციაში განხილული თემიდან.
ხანგრძლივობა
მოსმენის, კითხვისა და წერის მოდულების ერთიანი ხანგრძლივობა არის 2 საათი და 45 წუთი.
პირველი სამი მოდული – მოსმენა, კითხვა და წერა ტარდება ერთსა და იმავე დღეს, ერთმანეთის მიყოლებით (ამავე მიმდევრობით) შესვენების გარეშე. ლაპარაკის მოდული ტარდება ტესტის თარიღიდან ერთი კვირის მანძილზე.
შედეგების ინტერპრეტაცია
ყოველი მოდული (და ტესტის საბოლოო შედეგი) ფასდება ცხრა ბალიან შკალაზე. თითოეული ქულა აღნიშნავს ინგლისური ენის ფლობის გარკვეულ დონეს. საბოლოო ქულა მიიღება ოთხი მოდულის ქულების გასაშუალებით და შემდეგ ნახევარ ქულამდე დამრგვალებით (მაგ: 7.0, 8.5).
დამრგვალება ხდება შემდეგნაირად: თუ ოთხი მოდულის ქულების საშუალო მთავრდება .25-ით, მაშინ ის მრგვალდება ზედა ნახევარ ქულამდე (მაგალითად, 7.25 მრგვალდება 7.5-მდე), ხოლო თუ ის მთავრდება .75-ით, მრგვალდება ზედა სრულ ქულამდე (მაგალითად, 6.75 მრგვალდება 7.0-მდე).
საბოლოო ქულის ინტერპრეტაცია შემდეგია :
გადაყვანის ცხრილი
ეს ცხრილი აჩვენებს, თუ როგორ გადაიყვანება მოსმენისა და კითხვის მოდულების ქულები შეფასების ქულებში. თუმცა გასათვალისწინებელია, რომ ხანდახან, ტესტის სირთულის შესაბამისად, ეს ცხრილი მცირედ იცვლება, რათა უფრო შედარებადი იყოს სხვა დროს ჩატარებული ტესტების შედეგებთან.
საგამოცდო ცენტრები და ტესტირების თარიღები
IELTS ტესტი ყოველ წელს 121 ქვეყნის 500 საგამოცდო ცენტრში ტარდება და თავის კატეგორიაში მსოფლიოში ყველაზე სწრაფად მზარდ ტესტს წარმოადგენს. ტესტზე გამსვლელთა რაოდენობა 1999–2009 წლებში 80,000-დან 1,400,000-მდე გაიზარდა.
საქართველოში IELTS წელიწადში 12-ჯერ, თვეში ერთხელ ტარდება და მას British Council Georgia ატარებს. ტესტის ჩატარების თარიღები შეიძლება მოძიებულ იქნას IELTS-ის ოფიციალურ საიტზე, ბრიტანეთის საბჭოს საიტზე და ბრიტანეთის საბჭოს ოფისში.
სქოლიო
კატეგორია:ინგლისური ენის ტესტები
ტალალორა
ტალალორა (ოფიციალურად ტალალორის მუნიციპალიტეტი; Lungsod sa Talalora; Bayan ng Talalora) ― მეექვსე კლასის მუნიციპალიტეტი სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 7 856 ადამიანს შეადგენს. მოიცავს 11 ბარანგაის.
სქოლიო
კატეგორია:სამარის პროვინციის მუნიციპალიტეტები
გოვეია
გოვეია (Gouveia) — ქალაქი პორტუგალიაში. მდებარეობს გოვეიის მუნიციპალიტეტში. ქალაქის მოსახლეობა 2004 წლის აღწერით შეადგენდა 3500 კაცს.
რესურსები ინტერნეტში
კატეგორია:პორტუგალიის ქალაქები
ძვ. წ. 809
'''ძვ. წ. 809''' — წლების რაოდენობა ქრისტესშობამდე.
გარდაიცვალნენ
*
აიზორა არმსტედი
აიზორა მარგარეტ როდს-არმსტედი (Izora Margaret Rhodes-Armstead; დ. 6 ივლისი, 1942, ჰიუსტონი, ტეხასი, აშშ – გ. 16 სექტემბერი, 2004, სან ლეანდრო, კალიფორნია, აშშ) — ამერიკელი მომღერალი და სიმღერების ავტორი. ის ცნობილია თავისი გამორჩეული ალტო ხმით. არმსტედმა პირველად მოიპოვა პოპულარობა დუეტით Two Tons O' Fun. მათ გამოუშვეს სამი კომერციულად წარმატებული სინგლი, რომლებმაც მეორე ადგილი დაიკავეს ჩარტებში. მათ 1982 წელს დაირქვეს The Weather Girls, მას შემდეგ, რაც გამოუშვეს თავიანთი ყველაზე გაყიდვადი სინგლი „It's Raining Men“. დუეტს სულ 5 ალბომი აქვს გამოშვებული.
1988 წელს The Weather Girls-ის დაშლის შემდეგ, არმსტედმა გამოუშვა სინგლი „Don't Let Love Slip Away". 1991 წელს მან კვლავ შეკრა დუეტი, The Weather Girls, თავის ქალიშვილთან ერთად. მათ გამოუშვეს სამი ალბომი: Double Tons of Fun (1993), Think Big!  (1995) და Puttin' On The Hits (1999). 2004 წლის 16 სექტემბერს არმსტედი გარდაიცვალა გულის უკმარისობით სან ლეანდროში, კალიფორნია.
ადრეული ცხოვრება
აიზორა მარგარეტ როდს-არმსტედი დაიბადა 1942 წლის 6 ივლისს ჰიუსტონში, ტეხასი. იგი ბავშვობაში ოჯახთან ერთად გადავიდა სან-ფრანცისკოში, კალიფორნია. ოთხი წლის ასაკში მან დაიწყო ფორტეპიანოზე დაკვრა. 8 წლის ასაკში უკვე იცოდა გამართულად სიმღერა. როდსი გახდა სან-ფრანცისკოს გუნდის წამყვანი ვოკალისტი და პიანისტი. როდსი სწავლობდა კლასიკურ მუსიკას სან-ფრანცისკოს კონსერვატორიაში.
როდოსს ჰყავდა სულ შვიდი შვილი, ექვსი ბიჭი და ერთი გოგონა, რომლებსაც ის მარტო ზრდიდა. მუსიკალური კარიერის დაწყებამდე როდსი მუშაობდა ბარმენად და ექთნის თანაშემწედ. გარდა ამისა, როდსი ასევე მუშაობდა ფორტეპიანოსა და ვოკალის მასწავლებლად. 1976 წელს როდსი დაქორწინდა და გვარი შეიცვალა.
კარიერა
1976 წელს მართა უოშმა და აიზორა როდსმა შექმნეს მუსიკალური დუეტი სახელწოდებით Two Tons O' Fun. კარიერის დასაწყისში დუეტი მღეროდა ბექვოკალებს ამერიკელი მომღერლისთვის, Sylvester. 1979 წელს დუეტმა დადო ხელშეკრულება ლეიბლ Fantasy Records-თან. 1980 წლის 24 იანვარს დუეტმა გამოუშვა სადებიუტო ალბომი, სახელწოდებით, Two Tons of Fun. მათი მეორე ალბომი, Backatcha, გამოვიდა იმავე წლის ბოლოს.
1982 წლის სექტემბერში დუეტმა გამოუშვა სინგლი „It's Raining Men". სიმღერა გახდა მათი ყველაზე დიდი ჰიტი და დაიკავა ნომერ პირველი ადგილი Dance Songs-ის ჩარტში და ორმოცდამეექვსე ადგილი ბილბორდის ცხელი ასეულის ჩარტში. სიმღერის წარმატების შემდეგ Two Tons o Fun-მა შეიცვალა სახელი და დაირქვა The Weather Girls. 1983 წლის 22 იანვარს მათ გამოუშვეს მესამე ალბომი Success. 1985 წელს The Weather Girls-მა გამოუშვა მეოთხე ალბომი Big Girls Don't Cry. ამის შემდეგ, მალევე დუეტი დაიშალა.
The Weather Girls-ის დაშლის შემდეგ, არმსტედმა დაიწყო სოლო კარიერა. მან დაიწყო ტურნე, სადაც მუსიკოსი ასრულებდა The Weather Girls-ის სიმღერებს. 1991 წელს მან გამოუშვა სინგლი „Don't Let Love Slip Away". სამი წლის შემდეგ მუსიკოსმა აღადგინა დუეტი თავის ქალიშვილთან ერთად და გადავიდა საცხოვრებლად გერმანიაში. მათი პირველი ალბომი Double Tons of Fun გამოვიდა 1993 წელს. ალბომის მთავარი სინგლი „Can You Feel It” ბილბორდის Dance Songs-ის ჩარტში მეორე ადგილზე გავიდა. სიმღერამ ასევე დაიკავა 75-ე ადგილი გერმანიის მუსიკალურ ჩარტში. მათი შემდგომი ალბომი Think Big!  გამოვიდა 1995 წლის დეკემბერში.
1999 წელს The Weather Girls-მა გამოუშვა მერვე სტუდიური ალბომი Puttin' On The Hits. 2002 წელს დუეტი Disco Brothers-სთან ერთად გამოვიდა ევროვიზიის სიმღერის კონკურსის შესარჩევ ფინალში გერმანიაში, თუმცა დუეტი ვერ მოხვდა კონკურსზე.
მუსიკოსის ბოლო ჩანაწერი იყო „Big Brown Girl", რომელიც გამოვიდა 2004 წელს. 2004 წლის სექტემბრის შუა რიცხვებში არმსტედი გადაიყვანეს სან ლეანდროს საავადმყოფოში. მას გულის უკმარისობა აწუხებდა. 2004 წლის 16 სექტემბერს არმსტედი გარდაიცვალა გულის უკმარისობით 62 წლის ასაკში, სან ლეანდროში, კალიფორნია. მას დარჩა შვიდი შვილი. მისი დაკრძალვა გაიმართა წმინდა იოანეს მისიონერის ბაპტისტურ ეკლესიაში სან-ფრანცისკოში, კალიფორნია. იგი დაასვენეს Cypress Lawn Memorial Park-ში კოლმაში, კალიფორნია.
სქოლიო
კატეგორია:დაბადებული 6 ივლისი კატეგორია:დაბადებული 1942 კატეგორია:გარდაცვლილი 16 სექტემბერი კატეგორია:გარდაცვლილი 2004 კატეგორია:ამერიკელი მომღერლები კატეგორია:ამერიკელი მუსიკოსები კატეგორია:ამერიკელი მომღერალი ქალები
ალასკა (მრავალმნიშვნელოვანი)
საკუთარი სახელი ალასკა შეიძლება აღნიშნავდეს:
აღმოსავლეთ პრუსიის ოპერაცია
ტერმინი აღმოსავლეთ პრუსიის ოპერაცია შეიძლება აღნიშნავდეს:
ცივაძეები (შუახევის მუნიციპალიტეტი)
ცივაძეები — სოფელი საქართველოში, აჭარის ავტონომიურ რესპუბლიკაში, შუახევის მუნიციპალიტეტში, ჭვანის თემში. 2014 წლის აღწერის მონაცემებით სოფელში ცხოვრობს 243 კაცი.
სქოლიო
კატეგორია:შუახევის მუნიციპალიტეტის სოფლები
კასასოლა
კასასოლა (Casasola) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 18 კმ². მოსახლეობა — 68 კაცი (2020 წ.).
სქოლიო
კატეგორია:ავილის მუნიციპალიტეტები
Fade to Black (სიმღერა)
Fade to Black — ამერიკული მძიმე მეტალ ჯგუფ მეტალიკის მეოთხე სიმღერა და პირველი სინგლი 1984 წლის ალბომიდან Ride the Lightning. Guitar World-ის მკითხველების მიერ მისი საგიტარო სოლო დასახელდა ოცდამეოთხედ საუკეთესო სოლოებს შორის.
სიმღერის შთაგონებისა და პესიმისტური განწყობის საფუძველი გახდა 1984 წლის შემთხვევა ბოსტონში, როდესაც ჯგუფის მთელი აპარატურა მოიპარეს
სიმღერა აგრეთვე შეტანილია ვიდეო თამაშში Guitar Hero: Metallica.
სიმღერამ მიაღწია მეასე ადგილს შვეიცარიის სინგლების ჩარტში.
სქოლიო
კატეგორია:მეტალიკის სიმღერები კატეგორია:1984 წლის სინგლები
მასლოვო (უსტ-კუბინსკის რაიონი)
მასლოვო (Маслово) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ნიკოლსკოეს სასოფლო დასახლების შემადგენლობაში, მოსახლეობა 2002 წლის მონაცემებით 5 ადამიანს შეადგენდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
საქართველოს საფეხბურთო თასი 2008-2009
საქართველოს თასი 2008-2009 — საქართველოს თასის მეცხრამეტე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში რუსთავის „ოლიმპი“ დაამარცხა თერთმეტმეტრიანების სერიაში.
ხვარბეთი
ხვარბეთი — სოფელი საქართველოში, გურიის მხარის ოზურგეთის მუნიციპალიტეტში, მერიის თემში (სოფლები: მერია, ნაღობილევი, ჭახვათა, ხვარბეთი). მდებარეობს მდინარე ნატანების მარჯვნივ, ზღვის დონიდან 80 მ. ოზურგეთიდან 9 კმ, მერიიდან 3 კმ. სოფელში არის ეკლესია.
საქართველოს საფეხბურთო თასი 2008-2009
მერვედფინალი
ამ რაუნდში თამაშის უფლება მოიპოვეს წინა რაუნდში გამარჯვებულებმა, მათ შეუერთდათ უმაღლესი ლიგის წინა გათამაშების პირველ, მეორე და მესამე ადგილზე გასული გუნდები: „დინამო“, „ვიტ ჯორჯია“ და „ზესტაფონი“.
პირველი თამაშები ჩატარდა 30 და 31 აგვისტოს, საპასუხო – 16 და 17 სექტემბერს.
ხვარბეთი
სქოლიო
კატეგორია:ოზურგეთის მუნიციპალიტეტის სოფლები
საქართველოს საფეხბურთო თასი 2008-2009
ნახევარფინალი
პირველი შეხვედრები გაიმართა 2009 წლის 14 აპრილს, საპასუხო – 29 აპრილს.
ფინალი
მინი|გუნდები მატჩის დაწყების წინ
რესურსები ინტერნეტში
კატეგორია:საქართველოს საფეხბურთო თასი
ელფის გამომცემლობა
ელფის გამომცემლობა — 1996 წლის აპრილში დაარსებული ქართული გამომცემლობა. მისი დამფუძნებელია პროფესიით ჟურნალისტი და მთარგმნელი, თინათინ დიდებულიძე. გამომცემლობა დაფუძნების დღიდანვე ჩართულია საერთაშორისო პროექტებში, რისთვისაც ბიზნეს ინიციატივების საერთაშორისო ასოციაციამ სპეციალური პრიზი გადასცა.
დღესდღეობით ელფის გამომცემლობა თანამშრომლობს მსოფლიოში ცნობილ და უმსხვილეს გამომცემლობებთან, ასევე ყოველწლიურად წარმოდგენილია ფრანკფურტის (გერმანია) წიგნის მსოფლიო და ბოლონიის (იტალია) საბავშვო წიგნის მსოფლიო ფესტივალებზე.
ელფის საგამომცემლო პრიორიტეტებს წარმოადგენს მხატვრული, საბავშვო, სამეცნიერო-პოპულარული და საგანმანათლებლო-შემეცნებითი ლიტერატურა; ენციკლოპედიები, ატლასები და სხვა. სერიაში „მსოფლიო ლიტერატურის კლასიკოსები“ ქართულ ენაზე პირველად ითარგმნა ალბერ კოენის „დედაჩემი“, მარგარეტ დიურასის „საყვარელი ჩრდილოეთ ჩინეთიდან“, შოდერლო დე ლაკლოს „სახიფათო კავშირები“ და ა.შ.
ელფის გამომცემლობა დიდ ყურადღებას უთმობს პატარა მკითხველს და ძველ, საყვარელ ნაწარმოებებთან ერთად მუდმივად ინოვაციურ პროექტებს სთავაზობს: „ჩემი პირველი ფოკუსების წიგნი“, „ჩემი პირველი კინო-ზღაპრები“, საბავშვო ენციკლოპედია „რა არის რა“-ს ტომეულები, „მე ვსწავლობ ხატვას“ და სხვა.
2012 წლის გაზაფხულზე ჩატარდა კონკურსი, რომელშიც გამარჯვებულმა ბავშვებმა თამარ ადამიას „შემეცნებითი ზღაპრები“ დაასურათეს.
აგრეთვე, საქართველოში პირველად ცალკეულ წიგნად გამოიცა ახალი საშობაო ზღაპარი. მისი ავტორია მწერალი ვასილ გულეური, რომელმაც „ელფისა“ და „რადიო 1“-ის ერთობლივ პროექტში გაიმარჯვა. წიგნის პრეზენტაცია 2012 წლის დეკემბერში, წინასაახალწლოდ გაიმართა, შობის ღამეს კი მოწვეულ მსახიობთა ჯგუფმა სპეციალურად ბავშვებისთვის ამ ნაწარმოების მიხედვით რადიოდადგმა განახორციელა.
ძვ. წ. 810
გარდაიცვალნენ
*
შუყერი
შუყერი — სოფელი საქართველოში, იმერეთის მხარის ტყიბულის მუნიციპალიტეტში (ორპირის თემში), მდებარეობს იმერეთის ჩრდილოეთ მთისწინეთში, მდინარე ჭალის (წყალწითელის მარჯვენა შენაკადი) ნაპირზე. ზღვის დონიდან 330 მეტრი, ტყიბულიდან 27 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 45 ადამიანი.
სქოლიო
კატეგორია:ტყიბულის მუნიციპალიტეტის სოფლები
საფუტკრე
საფუტკრე  — მეფუტკრეობის ფერმის საწარმოო ერთეული, რომელსაც შეადგენს მიწის ნაკვეთზე განლაგებული ფუტკრის ოჯახები და ფუტკრის მოვლა-პატრონობისათვის საჭირო ნაგებობანი. საფუტკრე შეიძელება იყოს სტაციონატული ან მომთაბარე. სტაციონარული საფუტკრე მთელი სეზონის განმავლობაში ერთ ადგილზეა. მომთაბარეს შეიძლება რამდენიმე საღალე ადგილი გამოეცვალოს.
საქართველოში ძირითადად მომთაბარე საფუტკრეებია. საფუტკრედ არჩევენ თბილს, უქარო ადგილა, ჭაობების, წყალსატევების, ცხოველთა სადგომების, საკონსერვო ქარხნებისა და საკონდიტრო ფაბრიკებისაგან მოშორებით. საფუტკრესთვის კარგია ისეთი ტერიტორიის გამოყოფა, სადაც ნარგავებია და 2 კმ რადიუსით ბევრი თაფლოვანი მცენარეა. საფუტკრის შერჩევისას უნდა გაითვალისწინონ მისადგომი გზები, სტიქიური საშიშროებანი (ნიაღვარი, ზვავი), მაღალი ძაბვის ელექტროგაყვანილობა და სხვა.
ლიტერატურა
კატეგორია:მეფუტკრეობა
საკონსტიტუციო წარდგინება
საკონსტიტუციო წარდგინება — საქართველოს პარლამენტის ან საქმის განმხილველი სასამართლოს (პირველი, მეორე ან მესამე ინსტანციის) მიერ საქართველოს საკონსტიტუციო სასამართლოში განხორციელებული წარდგინება. პარლამენტი მიმართავს წარდგინებით საკონსტიტუციო სასამართლოს პარლამენტის წევრთა არანაკლებ ერთ მეხუთედით. საკონსტიტუციო წარდგინება და საკონსტიტუციო სარჩელი წარმოადგენენ საქართველოს საკონსტიტუციო სასამართლოში საქმის წარმოების საფუძველს.
კატეგორია:საქართველოს საკონსტიტუციო სასამართლო
C-3PO
C-3PO (წარმოითქმის siːˈθriːpiːoʊ) — „ვარსკვლავური ომების“ პერსონაჟი პროტოკოლური დროიდი. მის როლს ფილმის I-VIII ეპიზოდებში ასრულებს ენტონი დენიელზი.
C-3PO არის პროტოკოლური დროიდი, რომელშიც შეტანილია ყველა გალაქტიკური ენის მოდული, რაც მას საშუალებას აძლევს, ისაუბროს ამ ენებზე. იგი თარჯიმნის როლს ასრულებს.
რესურსები ინტერნეტში
კატეგორია:ვარსკვლავური ომების პერსონაჟები კატეგორია:გამოგონილი პერსონაჟები
Figuren aus Star Wars מלחמת הכוכבים - דמויות
ვენერას დაბადება (ბოტიჩელი)
მასზე ასახულია ვენერას (ბერძ. აფროდიტე) დაბადება. ჰესიოდეს თანახმად ის ზღვის ქაფიდან იშვა კუნძულ კვიპროსზე. თვით ქალღმერთი დგას ნიჟარაში, რაც მის ღვთიურ წარმომავლობაზე მეტყველებს. მარცხენა ფლანგზე ჩვენ ვხედავთ ზეფიროსს (დასავლეთის ქარს), რომელიც თავის მეუღლესთან ქლორიდასთან ერთად ნიჟარას უბერავს. მარჯვენა ფლანგზე ვენერას ერთ-ერთი გრაცია ხვდება.
რესურსები
კატეგორია:სანდრო ბოტიჩელი კატეგორია:აფროდიტე კატეგორია:1486
ავსტრია 1988 წლის ზაფხულის ოლიმპიურ თამაშებზე
ავსტრიამ ზაფხულის ოლიმპიურ თამაშებზე მეოცედ 1988 წელს, სამხრეთ კორეის დედაქალაქ სეულში იასპარეზა. ამ თამაშებზე მათ მხოლოდ ერთი ოქროს მედალი მოიპოვეს.
რესურსები ინტერნეტში
კატეგორია:ქვეყნები 1988 წლის ზაფხულის ოლიმპიურ თამაშებზე კატეგორია:ავსტრია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ძვ. წ. 811
გარდაიცვალნენ
*
ალასტანელი
ალასტანელი — ქართველ უფლისწულთა ზედწოდება XIII-XIV საუკუნეებში. წარმომდგარია საუფლისწულოს ცენტრის ალასტანის (ჯავახეთი) სახელწოდებიდან. ალასტანელად წოდებული უფლისწულები ფლობდნენ ჯავახეთისა და მის მოსაზღვრე ზოგიერთ მხარეს. საქართველოს ცენტრალური ხელისუფლების დასუსტებასთან ერთად ალასტანელი უფლისწულები „გახელმწიფებას“ ცდილობდნენ და „პროვინციის მეფეებად“ იქცნენ. ქართულ წყაროებში დასახელებულთაგან პირველი ალასტანელი იყო ლაშა გიორგი, უკანასკნელი კი — 1373 წ. 6 ივლისს თურქებთან ბრძოლაში მოკლული გიორგი ალასტანელი, ანდრონიკეს ძე.
ლიტერატურა
კატეგორია:საქართველოს ფეოდალური საგვარეულოები